
Operatīvs drošuma paziņojums

PrisMax sistēma un TherMax asins sildīšanas ierīce
FA numurs: FAV-2025-005
[bookmark: _Hlk135139215]Ražotājs: Baxter Healthcare SA (CH-MF-000026124)
Darbības veids: Labojums

2025. gada XX. septembrī


Godātais Dialīzes pakalpojumu sniedzēj,

Vantive izdod labojumu par zemāk minēto PrisMax sistēmu un TherMax asins sildīšanas ierīci šādu trīs gadījumu dēļ:

· [bookmark: _Hlk204777059]PrisMax sistēmas trauksmes signāls T2309: Uzpildē konstatēts gaiss (Air Detected in Prime) var parādīties pēc uzpildīšanas ar zemu šķidruma līmeni atgaisošanas kamerā. Sistēma korekti nosaka gaisa klātbūtni vienreizlietojamajā komplektā un, ja izpildās nosacījums, parādās trauksmes signāls uzpildīšanas beigās. Lietotājiem jāseko norādījumiem ekrānā, lai atkārtoti uzpildītu vienreizlietojamo komplektu.

· [bookmark: _Hlk204777067]PrisMax sistēmas trauksmes signāls T0830: Konstatēta asins noplūde (Blood Leak Detected) var parādīties brīdī, kad nav notikusi asins noplūde vai lietotājam ir grūtības normalizēt asins noplūdes detektoru (Blood Leak Detector, BLD), izraisot PrisMax sistēmas trauksmes signālus T1313: BLD normalizēšana nav izdevusies, T0853: Normalizēšana nav izdevusies vai T1205: BLD paštesta kļūme. Lietotājiem jāseko norādījumiem ekrānā un jāatgriež asinis vienreizlietojamajā komplektā, ja tas ir savienots ar pacientu.

· [bookmark: _Hlk204777080]Thermax sistēma, iespējams, nevar noteikt maisiņa atrašanos uz Thermax asins sildīšanas ierīces, radot grūtības terapijas procesa uzsākšanai vai izraisot PrisMax sistēmas trauksmes signālu T2284: Thermax vienreizlietojamais komplekts nav ievietots. Lietotājiem jāseko norādījumiem ekrānā un jāatgriež asinis vienreizlietojamajā komplektā, ja tas ir savienots ar pacientu.

Ja lietotāja ierīcē turpina parādīties kāds no šiem trauksmes signāliem vai, ja ir nepieciešama papildu palīdzība, lūdzu, sazinieties ar savu vietējo Vantive izplatītāju. Vantive šobrīd izmeklē šos gadījumus un labos ietekmētās ierīces.

Ietekmētais produkts 

	Produkta kods
	Apraksts
	Sērijas numuri

	955725
	PrisMax V3 Control Unit-ROW
	Visas sērijas

	955515
	TherMax Blood Warmer Unit ROW
	Visas sērijas












Ar to saistītais apdraudējums

[bookmark: _Hlk204777460]Šo trīs gadījumu rašanās varētu izraisīt terapijas procesa ieilgšanu vai pārtraukšanu un atsevišķās situācijās varētu radīt asins zudumu. Tomēr, lai izvairītos no asins zuduma, ir iespējama asins atgriešana. Asins zuduma gadījumā asins zuduma apjoms būtu ierobežots līdz asins daudzumam, kas atrodas vienreizlietojamajā komplektā. Vantive apzinās, ka saskaņā ar klīnisko praksi, lietotāji var nolemt neatgriezt asinis. Pacienti, kuri sākotnēji ir hemodinamiski nestabili un ar anēmiju, ir asins zuduma augsta riska grupā. Vantive ir saņēmis vienu sūdzību par nopietnu kaitējumu, kas saistīts ar asins zudumu iepriekš minēto gadījumu dēļ.

Darbības, kas jāveic klientiem

1. Lietotāji var turpināt lietot PrisMax sistēmas un TherMax asins sildīšanas ierīces saskaņā ar pievienoto lietotāja rokasgrāmatu un norādījumiem ierīces ekrānā. Sīkāku informāciju lūdzam skatīt pievienotajā A pielikumā. Ja ir nepieciešama papildu palīdzība, lūdzu, sazinieties ar savu vietējo Vantive izplatītāju. Lūdzam pārliecinieties, ka visi šo ierīču lietotāji ir informēti par šo paziņojumu. Vantive iesaka šī paziņojuma kopiju izvietot atbilstošā vietā Jūsu iestādē.

2. Tiklīdz labojumi būs pieejami, vietējais Vantive pārstāvis (izplatītājs) sazināsies ar Jūsu iestādi, lai noteiktu korekcijas plānu un ieplānotu saistīto labojumu(-us) ietekmētajām ierīcēm.

3. Ja esat iegādājies šo produktu no Vantive, aizpildiet pievienoto klienta atbildes veidlapu un atgrieziet to Vantive, ieskenējot un nosūtot to uz e-pastu SEE.FieldAction@vantive.com, pat ja Jums nav šo produktu. Nekavējoties atgriežot klienta atbildes veidlapu, tiks apstiprināts, ka esat saņēmis šo paziņojumu, un Jūs to nesaņemsiet atkārtoti.

4. [bookmark: _Hlk90903199]Ja iegādājāties šo produktu no izplatītāja, lūdzu, ņemiet vērā, ka atbildes sniegšana, izmantojot Vantive klienta atbildes formu nav piemērojama. Ja atbildi pieprasa Jūsu izplatītājs vai vairumtirgotājs, lūdzu, atbildiet piegādātājam saskaņā ar viņa norādījumiem.

5. [bookmark: _Hlk90903211]Ja izplatījāt šo produktu citām iestādēm vai nodaļām savā iestādē, lūdzu, pārsūtiet tām šī paziņojuma kopiju.

6. Ja esat tirgotājs, vairumtirgotājs, izplatītājs/tālākpārdevējs vai oriģinālā aprīkojuma ražotājs (OEM), kas izplata jebkuru ietekmēto produktu citām iestādēm, lūdzu, informējiet savus klientus par šo paziņojumu saskaņā ar Jūsu ierastajām procedūrām.

Papildu informācija un atbalsts
	
Ja Jums ir vispārīgi jautājumi par šo paziņojumu vai jebkuru ar produktu saistītu problēmu, sazinieties ar Vantive, nosūtot e-pastu uz SEE.FieldAction@vantive.com.

Par šo ziņojumu ir informēta arī Zāļu Valsts aģentūra.

Mēs atvainojamies par sagādātajām neērtībām Jums un Jūsu darbiniekiem.


Ar cieņu, 


Līga Dadzīte
Zāļu reģistrācijas eksperts


Pielikumi:	Vantive klienta atbildes veidlapa
	A pielikums: Lietotāja rokasgrāmata un grafiskās lietotāja saskarnes (GUI) vadlīnijas

